Vážení štatutárni zástupcovia ZO SRZ,

dovoľujeme si Vás informovať, že dňa **30. októbra 2017 (dnes) začalo medzirezortné pripomienkované konanie** k návrhu zákona o rybárstve.

Na nižšie uvedenom linku nájdete všetku sprievodnú dokumentáciu aj so znením návrhu zákona o rybárstve a jeho vykonávacieho predpisu:

<https://www.slov-lex.sk/legislativne-procesy/SK/LP/2017/751>

Na základe uznesenia č. 104/2017 prijatého na mimoriadnom zasadnutí Rady SRZ dňa 21. októbra 2017 Vás žiadame, aby ste svoje pripomienky (návrh zmeny konkrétneho ustanovenia so zdôvodnením) zaslali do 5 dní po zverejnení návrhu zákona o rybárstve na Sekretariát Rady SRZ (elektronickou formou – sekretariat@srzrada.sk, roobova@srzrada.sk), **t.j. do 04. novembra 2017 vrátane**. Zároveň si Vás dovoľujeme upozorniť, že na neskôr podané pripomienky sa nebude prihliadať.

V rámci pripomienok sa prosím **zamerajte len na návrh zákona o rybárstve**, nakoľko pripomienkovanie vyhlášky bude prebiehať v samostatnom legislatívnom procese.

Všetky Vaše pripomienky budú spracovaného do jedného stanoviska a predložené na medzirezortné pripomienkové konanie a na odmietnuté pripomienky budeme reagovať spolu s odôvodnením na základe uznesenia č. 105/2017 prijatého na mimoriadnom zasadnutí Rady SRZ dňa 21. októbra 2017, pričom finálne pripomienky spracované zamestnancami Sekretariátu Rady SRZ Vám budú zaslané na vedomie.

**Pre efektívne spracovanie Vašich pripomienok na Sekretariáte Rady SRZ Vám žiadame dodržať nasledovný postup:**

**1.**     Spracovať pripomienky k návrhu zákona o rybárstve vo formáte ako je uvedený nižšie uvedený príklad:

a)     uviesť ktoré ustanovenie pripomienkujete

b)    či je pripomienka zásadná alebo obyčajná

c)     uviesť akú zmenu navrhujete

d)    zdôvodnenie navrhovanej zmeny.

*(príklad:*

*K § 1 ods. 2*

*Pripomienka je zásadná*

*Navrhované znenie: Tento zákon sa nevzťahuje na ochranu, chov a lov rýb vo vodných plochách s výmerou do 25 m2 ~~a na ochranu, chov a lov rýb vo vodách, ktoré nie sú predmetom evidencie o vodách~~****~~[[1]](https://mail.google.com/mail/ca/u/0/%22%20%5Cl%20%22m_-4929246182123735282_m_2249233749896539741_m_-1320477089508270487__ftn1%22%20%5Co%20%22)~~****~~, alebo z ktorých Ministerstvo životného prostredia Slovenskej republiky (ďalej len „ministerstvo“) nevytvorilo rybárske revíry.~~*

*Zdôvodnenie: vypustiť vyznačený text vypustiť, nesúlad s § 34 a § 35; vodná plocha využívaná na podnikanie nie je rybárskym revírom, pričom z § 1 vyplýva, že na takéto vody sa zákon nevzťahuje vôbec a z § 34 vyplýva, že sa nevzťahujú na takéto vody len niektoré ustanovenia; to isté aj v § 35; zároveň, ak by sa zákon na takéto vody nevzťahoval, nemohol by upravovať prideľovanie vodnej plochy do osobitného režimu podnikania)*

**2.**     Spracované pripomienky k návrhu zákona o rybárstve **zaslať štatutárnymi zástupcami ZO SRZ elektronicky** na sekretariat@srzrada.sk alebo roobova@srzrada.sk (**vo word dokumente aj v oscanovej forme s podpismi štatutárnych zástupcov, t.j. tajomníka a predsedu ZO SRZ**).

**3.**     **Nepripomienkovať vyhláškou**, ktorou sa vykonáva zákon o rybárstve **a neodkazovať na znenie jej ustanovení v rámci pripomienok k návrhu zákona o rybárstve**.

**4.**     **Zabezpečenie minimálne 500 podpisov**pre potreby tzv. hromadnej pripomienky, ktorá bude akceptovaná MŽP SR formou elektronického hlasovania (podrobnejší postup Vám bude zasielaný v priebehu tohto týždňa).

**V prípade potreby konzultácie k pripomienkovaniu návrhu zákona o rybárstve sa môžete obrátiť na Mgr. Roobovú (organizačno-právne referent) alebo Ing. Krajča, PhD. (referent ichtyológa a ekológie tečúcich vôd).**

Zároveň Vám odporúčame, aby ste všetky dôležité informácie sledovali aj cez oficiálnu webovú stránku [www.srzrada.sk](http://www.srzrada.sk/).

*S pozdravom*

*Slovenský rybársky zväz - Rada Žilina*

*Sekretariát*